z řečtiny do češtiny překlad Αντικαθίσταται το άρθρο 2 της υπ’ αρ. 618/43/2005 (Β’ 52)    κοινής υπουργικής απόφασης όπως αυτό τροποποιήθηκε με το άρθρο 2 της υπ’ αρ. 17230/671/2005 (Β’ 1218)   , σχετικά με την πρώτη κυκλοφορία πυροσβεστήρων, ως ακολούθως:
«Άρθρο 2
ΠΡΩΤΗ ΚΥΚΛΟΦΟΡΙΑ ΠΥΡΟΣΒΕΣΤΗΡΩΝ ΣΤΗΝ ΕΛΛΗΝΙΚΗ ΑΓΟΡΑ
1. Πυροσβεστήρες, οι οποίοι για πρώτη φορά διατίθενται στην ελληνική αγορά πρέπει να κατασκευάζονται και διατίθενται σύμφωνα με τις διατάξεις περί εφαρμογής των οδηγιών που αναφέρονται στην παρ. 1 του άρθρου 3, να φέρουν την προβλεπόμενη σήμανση και να εφοδιάζονται με τα προβλεπόμενα πιστοποιητικά που απαιτούνται από τις οδηγίες αυτές.
2. Πυροσβεστήρες, οι οποίοι για πρώτη φορά διατίθενται στην ελληνική αγορά πρέπει επιπροσθέτως να κατασκευάζονται σύμφωνα με τα πρότυπα που αναφέρονται στην παρ. 2 του άρθρου 3, σε ό,τι αφορά τα λειτουργικά χαρακτηριστικά και τις απαιτήσεις απόδοσης που δεν καλύπτονται από τις οδηγίες της προηγούμενης παραγράφου 1, και να φέρουν την προβλεπόμενη κατά περίπτωση στις παρ. 2, 3, 4 και 5 του άρθρου 4 σήμανση. Επιπροσθέτως όλοι οι πυροσβεστήρες, οι οποίοι για πρώτη φορά διατίθενται στην ελληνική αγορά, πρέπει να φέρουν το σήμα συμμόρφωσης του αρμόδιου φορέα ελέγχου και να εφοδιάζονται με τα πιστοποιητικά συμμόρφωσης που αναφέρονται στην παρ. 4 του παρόντος άρθρου.
3. Η αξιολόγηση της συμμόρφωσης των πυροσβεστήρων που για πρώτη φορά διατίθενται στην ελληνική αγορά διενεργείται ως ακολούθως:
3.1 Η αξιολόγηση της συμμόρφωσης σε ό,τι αφορά τις απαιτήσεις των οδηγιών που αναφέρονται στην παράγραφο 1 του άρθρου 3 διενεργείται από κοινοποιημένους φορείς.
3.2 Η αξιολόγηση της συμμόρφωσης σε ό,τι αφορά τα λειτουργικά χαρακτηριστικά και τις απαιτήσεις απόδοσης σύμφωνα με τα πρότυπα που αναφέρονται στην παρ. 2 του άρθρου 3, διενεργείται από τον αρμόδιο φορέα ελέγχου, ο οποίος αναλόγως επιτρέπει την σήμανση των πυροσβεστήρων με το σήμα συμμόρφωσης, το οποίο πρέπει υποχρεωτικά να φέρουν όλοι οι πυροσβεστήρες οι οποίοι για πρώτη φορά διατίθενται στην ελληνική αγορά.
4. Τα κατά περίπτωση απαιτούμενα πιστοποιητικά συμμόρφωσης σε ό,τι αφορά τα λειτουργικά χαρακτηριστικά και τις απαιτήσεις απόδοσης των πυροσβεστήρων που διατίθενται για πρώτη φορά στην ελληνική αγορά, σύμφωνα με τα πρότυπα της παρ. 2 του άρθρου 3, χορηγούνται από τον αρμόδιο φορέα ελέγχου. Για την χορήγηση των πιστοποιητικών ακολουθείται η κάτωθι διαδικασία: